
Kapitel 4. 

MERKUR. 

Hvis vi begynder ved Solen og bevæger os udad, vil vi i en af¬ 
stand af ca. 57,8 millioner km støde på den første planet, Merkur. 
Afstanden fra Jorden er ca. 91 millioner km. For begge afstande 
gælder, at de er gennemsnitsafstande, idet Merkurs bane om Solen 
ikke er helt cirkulær, men elliptisk. Merkurs bane om Solen hælder 
ca. 7° i forhold til jordbaneplanet og er karakteristisk derved, at ba¬ 
nen langsomt drejer sig om Solen, idet banen kommer een gang 
rundt i løbet af ca. 3 millioner år. I mange år var dette mærkelige 
forhold en gåde, men Einsteins opdagelse af de såkaldte korrektio¬ 
ner til tyngdeloven gav forklaringen. Såfremt kun Solens tyngde¬ 
kraft påvirkede Merkur, ville banen altid være en ellipse med aksen 
pegende altid i den samme retning. De af Einstein påviste korrek¬ 
tioner bevirkede imidlertid, at banen måtte dreje i sit eget plan. 

Merkur har en omløbstid på 88 døgn, og den roterer om sin akse 
een gang i samme tidsrum. Det er meget sjældent, at denne lille 
planet (diameteren er på 4800 km eller af Jordens) viser sig 
foran Solens skive. Når det sker, taler man om Merkurpassagen, og 
planeten viser sig da som en lille sort prik mod Solens stærkt oplyste 
skive. 

Planeten befinder sig i almindelighed så nær ved Solen, at den 
l:un kan observeres i dagslys, d.v.s. om morgenen eller om aftenen. 

Når observationsforholdene er gode, er Merkur næsten lige så klar 
som Sirius, idet den dog ses mod tusmørkehimmel. Set med de 
kraftigste kikkerter beskrives planetens overflade som værende lig 
Månens, og i almindelighed anses den for at være for lille til at 
holde på nogen atmosfære. Fra de senere år vil man dog se, at Mer¬ 
kur antages at have en meget tynd atmosfære. Temperaturen angives 
at være over 300° celsius på den side, der vender mod Solen, mens 
den anden side er uhyre kold. 

For såvel denne planet, som de følgende, gælder det forhold, at 
de opgivne data sikkert skal tages med et vis forbehold, idet der nu 
med korte mellemrum dukker nye epokegørende oplysninger frem 
om vore astronomiske naboer. 


VENUS. 

Denne planet, som vi støder på i en afstand fra Solen af 108 
millioner km (afstand til Jorden er ca. 4l millioner km), er en af 
himlens mest strålende „stjerner^. Den er en del af året morgen¬ 
stjerne, og en anden del er den aftenstjerne. Som aftenstjerne ses 
den lidt syd for det sted, hvor Solen går ned. Venus er kun synlig 
i ca. 3-4 timer. Den har faser ligesom Månen, men man kan ikke se 
dem med det blotte øje. 

Venus har en omløbstid på 225 døgn, men meget sværere er det 
at bestemme dagens længde på planeten. Astronomerne har længe 
ment, at dens rotation var så langsom, at dagens længde var af stør¬ 
relsesorden som omløbstiden. Andre videnskabsmænd er dog kommet 
til et helt andet resultat. På basis af radiostråling fra Venus er ame¬ 
rikaneren J. D. Kraus i 1956 kommet til det resultat, at rotationsti¬ 
den for Venus er lidt over 20 timer, d.v.s. kortere end Jordens. 

Venus er kun en ubetydelighed mindre end Jorden, og den er om¬ 
givet af en atmosfære, der efter almindelig antagelse hovedsagelig 
består af kulsyre, mens tilstedeværelsen af vanddampe og dermed 
ilt indtil nu ikke har kunnet accepteres. Ved hjælp af instrumenter 
anbragt i en ballon har man i 1959 fra 24 km højde konstateret 
vanddampe på Venus. Disse målinger blev fortsat. Nye balloner blev 
opsendt, og en af dem var bemandet med Malcolm Ross, fra US- 
marinen og fysikeren Charles Moore. I ti minutter fra kl. 5,15 foto¬ 
graferede de med teleobjektiv og tog spektografiske billeder af Ve¬ 
nus. Disse nye påvisninger gennem spektralanalyse har hidtil ikke 
kunnet foretages fra Jorden, fordi jordatmosfæren og de dårlige ob¬ 
servationsmuligheder af planeten hidtil har medvirket til, at en sik¬ 
ker undersøgelse ikke har været mulig. Den dermed beviste tilstede- 

værelse af vanddamp i den venusianske atmosfære åbner også for 
muligheden af iltens tilstedeværelse. Det er i denne forbindelse værd 
at huske, at opsendte russiske raketter ikke har kunnet påvise iltens 
tilstedeværelse i Jordens atmosfære. 

Da Venus altid er indhyllet i strålende hvide skyer, som tilbage¬ 
kaster sollyset, ved vi intet om dens overflade. Temperaturen menes 
at være ret høj, medmindre atmosfæren er af en sådan beskaffenhed, 
at den kun delvis absorberer Solens varme. 


MARS. 

I planetrækkefølgen fra Solen er Jorden den næste, men den sprin¬ 
ger vi over og fortsætter til Jordens nærmeste nabo ud i verdensrum¬ 
met, nemlig planeten Mars, hvis afstand fra Solen er 228 millioner 
km og i en afstand fra Jorden på ca. 78 millioner km. Mars har en 
diameter på knap 7000 km, og dens vægt er ca. ^lo (?) af Jordens. 
Omløbstiden er 687 døgn og dens rotation er godt 24 timer. 

Temperaturen på Mars blev tidligere angivet til fra -j- 30° til 
-j- 20° celsius, men nyere iagttagelser har godtgjort, at der i flere 
zoner om æqvator er temperaturer på + 40° C. Mars har en atmos¬ 
fære, hvorom der også i de senere år har stået (og stadig står) en 
del diskussion, idet der normalt regnes med en tynd atmosfære. Nye 
optagelser af Mars med forskellig farvefilter synes dog i nogen grad 
at skulle ændre marsatmosfærens data, idet meget tyder på, at atmos¬ 
færen ikke blot er tykkere end Jordens, men at dens udstrækning 
regnet fra overfladen også er betydeligt større end tidligere antaget. 

Mars har to ganske ejendommelige måner — Phobos og Deimos 
— der begge kun er nogle få km i diameter. Phobos, der er nær¬ 
mest Mars, gennemløber sin bane på 7 timer, mens Mars roterer om 
sin egen akse på 24 timer. Hvis man stod på Mars, ville man se Pho¬ 
bos stå op i vest og gå ned i øst, idet dens mærkelige baglæns bevæ¬ 
gelse tager ca. 11 timer. Den anden måne, Deimos er mere respek¬ 
tabel og står op i øst og går ned i vest. 

Mars er en meget omdiskuteret planet med hensyn til livsbetin¬ 
gelser, og de meget omtalte Marskanaler, opdaget i 1877 af italiene¬ 
ren G. V. Schiaparelli, gav ny næring til denne diskussion. Menin¬ 
gerne har skiftet med hovedvægten snart for snart mod liv på Mars. 
Indtil for et par år siden kunne den konklusion uddrages, at de fle¬ 
ste astronomer ville give mulighed for mindre primitivt liv på Mars, 
idet man dog erkendte, at der godt kunne have levet højere livsfor¬ 
mer tidligere, men at livet på Mars nu var døende eller allerede var 
uddøet. 

De hyppige observationer i forbindelse med de nye tekniske frem¬ 
skridt har dog igen givet næring til spørgsmålet; ,,Findes der liv på 
Mars ?“ Lad os engang se, hvad andre mener om dette spørgsmål; 


Russiske videnskabsmænd mener, der er plante- 
dyre- og menneskeliv pa MARS 

Nye videnskabelige kendsgerninger. 

Marsoppositionen i november 1958 muliggjorde astronomiske ob¬ 
servationer af god kvalitet. Resultaterne af disse iagttagelser er tungt¬ 
vejende — de omstøder gi. grundsætninger, men de bekræfter også 
bestående teorier, således som bl. a. den engelske astronom Earl Nel¬ 
son allerede i 1957 i en bog hævdede og sidst, men ikke mindst — 
de understøtter UFO-forskningens betragtninger. 

Nedenstående bidrag stammer fra den i Moskva udkomne bog 
„Liv på andre planeter^ af L. Golosnitzky. 


Findes der liv på andre planeter? 

Det er et af de dybeste og mest komplicerede spørgsmål, som be¬ 
skæftiger den menneskelige ånd og fantasi. Ganske særligt, fordi 
de nærmeste planeter er skilt fra Jorden gennem det dybe rums af¬ 
grund. Er det i det hele taget muligt at fastslå liv på et himmellege¬ 
me, som er fjernet millioner af kilometer fra Jorden? 

Dette meget svære problem, som for de fleste synes uløseligt, er 
for kort tid siden blevet løst af den sovjetrussiske videnskabsmand 
Gabriel Adrian Tikhov. Som resultat af sit arbejde på Alma-Ata- 
observatoriet dannede han en ny videnskab — den astronomiske 
biologi eller kortere sagt; Astrobiologien. 

I biologien findes begrebet stofvekslen som en følge af levende 
substansers kemiske reaktioner på omgivelsernes stoffer. 

Vi tager f. eks. en sten. Den har så godt som ingen forbindelse 
med omgivelsernes stoffer. Tværtimod eller bedre sagt; den er isole¬ 
ret fra omgivelsernes virkning, det være sig vand, atmosfære eller 
temperaturveksling. 

En levende organisme derimod er i stadig vekselvirkning med 
sine omgivelser — den æder, udskiller vand og ånder. Den danner 
sit legeme af omgivelsernes substans, og den udskiller brugte og 
ikke-brugbare stoffer. Resultatet af denne stadige forandring af stof¬ 
fer viser sig som vækst, udvikling og formering. Denne biologiske 

proces af vækst, udvikling og formering adskiller den levende sub¬ 
stans fra den døde materie. 


Hvilke betingelser skal så være til stede for at betinge liv? 

For det første må temperaturen på planeten ikke være for høj og 
ikke for lav. Begge yderpunkter er farlige for proteinet, af hvilket 
planters og dyrs legeme opbygges. 

For det andet må der på planeten findes vand. Vand er en væsent¬ 
lig bestanddel af alle organismer. Vejen til de nærende substanser 
og til de forskelligartede livsprocesser går gennem vandet. 

For det tredie må planeten have et lufthylster — besidde en at¬ 
mosfære. Luften er nødvendig for med sit tryk at holde vandet fly¬ 
dende. 

Der må altså være tre betingelser til stede for at skabe og vedlige¬ 
holde liv; nemlig temperatur, vand og luft. 

Mars ligner på mange punkter Jorden. I løbet af 24 timer og 37 
min. drejer den sig én gang om sin egen akse. Et mars-døgn er så¬ 
ledes kun en ubetydelighed længere end et jord-døgn. Årstiderne på 
Mars veksler — akkurat som her på Jorden, hvor vinterens kulde af¬ 
løses af forårets varme, så følger sommer og efterår. Hver årstid er 
dobbelt så lang som her på Jorden. 

Mars har vand og en atmosfære, men der findes mange forskelle 
mellem de fysiske betingelser, der muliggør liv på Mars og på Jor¬ 
den. Mars modtager mindre solskin og varme. Planetens diameter er 
kun ca. det halve af Jordens diameter. Dette adskiller de fysiske be¬ 
tingelser på planeterne. Mars har en lavere temperatur og en tyndere 
atmosfære. 


Universets ensartethed. 

Universets materielle ensartethed lader formode, at der muligvis 
forekommer radioaktive substanser i planeten Mars’ sammensætning, 
og at disse stoffer for nogle milliarder år siden var til stede i rige¬ 
ligere mængde end i dag. Nuklear fusionsenergi (sammensmeltnings¬ 
energi noget lignende som solenergien) opvarmede planetens over¬ 
flade og frembragte stærk vulkansk virksomhed. 

Månens overflade viser os, hvilken stærkt vulkansk virksomhed 
der bestod såvel der som på andre små planeters tidlige udviklings¬ 
trin. Månens overflade er oversået med kratere og bjerge, revner og 
spalter. Alt dette er et resultat af tidligere vulkansk virksomhed. 

Tidligere havde Mars et fugtigt-varmt klima. Forholdene var så¬ 

ledes, at liv kunne udvikle sig. Derfor må den organiske verden på 
Mars have udviklet sig under et varmt klimas betingelser. 

En nøje observation af Mars er på grund af den store afstand 
meget svær. En nøjagtig betragtning af enkeltheder på planeten ved 
hjælp af teleskoper kan kun ske i de meget sjældne minutter, hvor 
jordatmosfæren er i ro. I disse tilfælde hjælper en stor forstørrelse 
dog ikke. Jo større forstørrelse, jo mere udvisket og ,,ulden“ bliver 
enkelthederne. En middel-forstørrelse vil altid være at foretrække. 


Nye bølger af iagttagelser. 

Videnskaben har gennem det sidste århundrede forgæves søgt ef¬ 
ter midler til at forbedre iagtagelsesforholdene omkring Mars. Det 
er lykkedes G. A. Tikhov at løse dette problem. Han har indført 
filtre under iagttagelserne. Det er forskelligt indfarvede glasfiltre 
gennem hvilke forstørrelser af planeten betragtes. Filtrene gør det 
muligt at bestemme farverne i overfladeenkelthederne. De forstær¬ 
ker kontrasten mellem forskellige farver og forbedrer synligheden af 
matte farver og svagt oplyste detailler. 

F. eks.: Et rødfilter gør de grønne flader på planeten mørkere, 
således at de klart adskiller sig fra den lyse baggrund. De forstær¬ 
ker synligheden af ,,kanalerne“ — disse mærkelige linier, som træk¬ 
ker sig hen over planetens overflade. 

Bytter man nu et rødfilter om med et grønfilter, så kan vi nu se 
nye tidligere usynlige detailler — hvide linier, som krydser plane¬ 
tens overflade i forskellige retninger — mange gange helt ud over 
planetens rand. Dette er langsomt vandrende skyer i luften over pla¬ 
neten. 

Foruden at forstærke overfladedetailler tillader farvefiltre nøje at 
bestemme et objekts farvetone. F. eks. forekommer grønne objekter 
set gennem et grønfilter meget lyse, røde objekter synes mørke og 
hvide synes grønne. 

Ved iagttagelser med egnede farvefiltre kan et objekts farve nøje 
fastslås. Da nu enhver substans har en nøjagtig karakteristisk farv¬ 
ning, så muliggør anvendelsen af farvefiltre, at man med stor sik¬ 
kerhed kan fastslå, af hvilke materialer de forskellige objekter på 
Mars består. 

Således kan ved hjælp af farvefiltre f. eks. antages, at polkap¬ 
perne på Mars består af is og en del sne, og at de orangefarvede 
,,kontinenter“ er sandede, flade strækninger af lignende art som det 
røde sand i de centralasiatiske ørkener. 

Planeten Mars’ overflade er temmelig flad. Vi kan ingen bjerge 

se, og de større ørkenstrækninger krydses ikke af bjergkæder. Kun 
på bestemte steder i ørkenerne i den nordlige region og i nærheden 
af sydpolen ser vi gennem teleskopet lyse, hvide pletter. Det er evig 
sne på ensomme bjergtoppe, som oplyses af Solen. 


Hvad viser nu et reliefbillede af Mars? 

For det første, at dannelse af bjerge forlængst er ophørt. 

For det andet, at vulkaner og bjerge, som på et tidligere trin i 
planetens udvikling var til stede, i mellemtiden gennem erosion og 
vind i løbet af hundrede af millioner år er blevet ødelagt. Da Mars 
imidlertid har været fattig på vand og kun har en tynd atmosfære, 
så kan denne ødelæggelsesproces ikke være foregået hurtigt. Månen 
har kun kunnet bevare tegnene på vulkansk virksomhed, fordi den 
mangler vand og atmosfære. 

På Mars ser vi et helt andet billede. Forhøjningerne på dens over¬ 
flade fortæller os om svunden tid, hvor der var mere vand til stede, 
og hvor luften var tættere og mere fugtig end i dag. Langsomt, men 
sikkert forvandledes mars-bjergene af vind og vand til sand og ler. 

Polkappens tykkelse kendes ikke. Det er ikke ganske enkelt is, 
således som mange videnskabsmænd mener. Om foråret fordamper 
isen og fugter det omliggende område. Vi kan virkelig se dette. Om¬ 
kring zonen af smeltet sne danner der sig et mørkt område på ca. 30 
km bredde. Det er det område af jorden, som opsuger vandet fra 
den smeltede sne. 

Findes der i mars-atmosfæren ilt, som er en nødvendighed for, 
at dyr og planter kan ånde? Ja, men kun i ringe omfang, men der¬ 
imod kulsyre i dobbelt så store mængder som i jord-atmosfæren. 
Denne konstatering fandt allerede sted i 1947 og er et væsentlig bi¬ 
drag til spørgsmålet om liv på Mars, fordi kulsyre hører med til 
planternes ernæring. 

Når de jordiske planter måtte tilpasse sig et råt klima og tempera¬ 
turændringer, så måtte plantelivet på Mars omstille sig til et råt 
klima under hensyn til den historiske udvikling. Altså må planteliv 
ligeud formodes på Mars. Men, findes der en eller anden iagttagelse 
der kan bevise, at der på Mars virkelig eksisterer en vegation? Ja, 
og den kan iagttages. 

Her er, hvad videnskabsmanden N. P. Barabashev skriver i en 
artikel „Liv i universet**. 

Vegetation. 

I den seneste tid er astronomernes opmærksomhed i særlig grad 


TEKNISK STUDIEHÆFTE 


33 


blevet henledt på „havene** og „kanalerne** på Mars. Iagttagelser 
foretaget af en del astronomer bl. a. G. A. Tikhov og mig viser, at 
nogle mørke pletter til bestemte tider er grønne og derpå farves blå¬ 
lige. Der er pletter, som om foråret er grønne, om sommeren gule 
og som derpå evt. veksler til gråt. Nogle pletter forbliver grønne 
sommer og vinter. Efter denne iagttagelse kan man antage, at der 
findes en vegetation, som om efteråret gulnes og en anden, der er 
stedsegrøn. 

Farverne i årstidernes veksling minder meget nøje om den vekslen, 
som findes i vor vegetations farver. 

Jordfloraens spektrum viser altid en karakteristisk linie for kloro¬ 
fyl — en mørk linie i spektrets rødlige ende. Denne linie forårsages 
af den kendsgerning, at klorofylkornene absorberer de rødlige linier 
og anvender deres energi til forarbejdning af næingsholdige orga¬ 
niske substanser. Hvis man nu i spektret i „havene** kunne påvise 
sådanne linier, så ville dette være et klart bevis på eksistensen af 
planter i det pågældende område. En sådan linie kunne dog ikke 
påvises. Mange videnskabsmænd har her ud af sluttet, at der ikke 
findes vegetation på Mars. 

G. A. Tikhov efterprøvede dette resultat og fastslog følgende: 

Som sammenligningsgrundlag havde man til analyse af „havene** 
på Mars benyttet jordiske planter fra tropiske og subtropiske zoner. 
Klimaet på Mars er dog meget råt, og dens overflade modtager 2^ 
gange mindre sollys og varme end Jorden. 

Da alt planteliv er afhængig af Solen, sollys og varme, er det en 
selvfølge, at planterne på den fjerne Mars må udnytte solstrålerne til 
det yderste. 

Vore planter lader sig ikke nøje med varmen fra de røde linier. 
Denne varmemængde er sikkert ikke tilstrækkelig for planter på 
Mars. For at kunne vokse og udvikle sig, må de hente energi ikke 
blot fra de røde linier, men også fra andre langbølgede stråler — 
specielt det infrarøde område. 

Hvorledes vil dette virke? For det første vil „havene** ikke sprede 
de infrarøde stråler fra Solen. Derfor vil film, der er følsomme for 
det infrarøde område, ikke vise „havene** som hvidt, men mørke — 
hvad der i virkeligheden også er tilfældet. For det andet må „kloro¬ 
fylabsorptionslinien** i marsplanterne dukke op i rødlinierne i om¬ 
rådet orange, gult og delvis også grønt — også dette kan eftervises. 
Derfor må „klorofyl-absorptionslinierne** mangle i Mars-„havenes** 
spektrum. 

For det tredje; når marsplanterne i så høj grad absorberer det 
langbølgede eller varme område af det synlige spektrum — altså de 

røde, gule og delvis grønne linier — så må de kolde stråler — altså 
de resterende grønne, blå, indigo og violet — være herskende i det 
reflekterende lys og derfor give planeten en kold farve. 

I det reflekterende lys må vegetationen på Mars Have en grønblå 
eller blålig farve, og dette er da også tilfældet. 

På denne måde har G. A. Tikhov skaffet det teoretiske grundlag 
for påvisning af vegetation på Mars. 

Hvorledes kan man efterprøve denne teori? 

Bevis gennem sammenligning. 

G. A. Tikhov besluttede sig til en analyse af Tundraens plante- 
flora. Han inddrog også plantefloraen på høje bjerge eller andre ste¬ 
der, hvor planter havde hårde livsbetingelser, og hvor de nærmede 
sig forholdene på Mars. Efter hans mening måtte iagttagelserne ligne 
hinanden. Forskellige ekspeditioner blev sendt til Arktis og til Pa- 
mirs bjerge for at studere ejendommeligheder i nord- og højlands¬ 
plantevæksten. Materialet, der blev indsamlet, beviste til fulde rigtig¬ 
heden af Tikhovs antagelser. 

Næsten alle planter i Arktis som rhododendron og gøgeurt og 
andre arter har ganske som planterne på Mars ingen klorofyl-absorp¬ 
tionslinie” i det røde område af spektret. 

Denne bemærkelsesværdige opdagelse af G. A. Tikhov har påny 
bekræftet, at udviklingen af liv i universet foregår efter ensartede 
biologiske love. 

Findes der dyr på Mars? 

Teleskopiske iagttagelser vil aldrig kunne give et direkte svar på 
dette spørgsmål. Men der findes indirekte beviser for eksistensen af 
en dyreverden på Mars. Vegetationen på Mars behøver — ligesom 
på Jorden — en stadig tilstrømning af kulsyre. Under jordiske be¬ 
tingelser udånder dyr kulsyre og er dermed en stadig leverandør af 
dette stof til luften. 

Indtil nu kender vi intet til nogen uorganisk kilde til levering af 
kulsyre på Mars. Til trods herfor er der stadig kulsyre til stede til 
planternes forbrug. Hvorfra kommer denne kulsyre da? Det kan an¬ 
tages, at sammensætning af atmosfæren er et resultat af dyriske livs¬ 
funktioner på planeten. 

Findes der intelligent liv på Mars? 

Vi kommer her til det dybeste spørgsmål, som problemet om liv 
på andre kloder er forbundet med. 

Vi tvivler ikke om, at der i det uendelige univers findes en 
mængde planeter, som huser intelligente væsener. 

Som følge af ensartetheden i lovene om naturens og dyrelivets 
udvikling kunne Mars have nået et trin i udviklingen, der betingede 
cn dyrisk form af højere nerveledede væsener. 

Selv om intelligente væsener på Mars ikke behøvede at ligne 
i ordmennesker, så måtte dog arbejde, tænkning og et socialt liv være 
deres hovedsagelige og karakteristiske kendetegn, fordi disse ting 
ville have gyldighed for alle „mennesker” i forskellige verdener. 

Kan vi på Mars finde ting, som kan have en kunstig oprindelse? 


Kanalerne. 

En hel række videnskabsmænd siger ja til dette spørgsmål og 
henviser til „kanalerne”. Disse „kanaler” er udstrakte linier, der som 
et net er trukket hen over hele planetens overflade. For tiden er 
r.'.cre end 1000 ,,kanaler” kendt. Omtrent 500 af disse er fotogra¬ 
feret, selv om dette er en vanskelig opgave, fordi „kanalerne” ligger 
på grænsen af det synlige. 

En erklæring angav tidligere, at linierne måtte anses som geolo¬ 
giske forskydninger i marsskorpen — altså naturlige forekomster. 
Denne erklæring er dog forbundet med alvorlige mangler. Revner 
i jordskorpen kan være af forskellig art. Det kan være spalter i 
bjergenes overflade, og det kan også være tragtlignende hulrum. 

Lad os antage, at ,,kanalerne” er revner i marsskorpen. De fleste 
revner er fra 20 til 60 kilometer brede. Revner af sådanne bredder 
må også have en vis dybde, og må — på grund af lysabsorbtionen — 
aftegne sig mørke. Revnerne må også til stadighed kunne ses. Om 
vinteren kan hovedparten af ,,kanalerne” ikke ses. Netværket bliver 
først synligt om foråret, når polarisen smelter. ,,Kanalerne” omkring 
polerne dukker først op, og derefter følger de øvrige. Med andre 
crd: ,,kanalerne” udvider sig fra polerne mod æquator. Iagttagelser 
viser, at mange „kanaler” består af små grønlige pletter og striber. 

Det er absolut sikkert, at ,,kanalerne”, som periodisk viser sig på 
marsoverfladen, ikke er spalter. 

Lad os nu antage, at ,,kanalerne” er et system af forskydninger og 
tragler i overfladen. Tragternes opståen er — akkurat som ved spal¬ 
ter — forbundet med underjordiske, omdannende kræfter. Men kan 
vi antage, at vulkanske kræfter er i stand til at trække en ensartet 
form af linier over hele planetens overflade? En sådan antagelse vil 
i det mindste være ret problematisk. 

Endvidere er den omdannende virksomhed på Mars i dag så 

ringe, at vi indtil nu ikke har kunnet iagttage vulkansk aktivitet på 
planetens overflade. Derfor må det antages, at dette system af store 
revner allerede er opstået for lang tid siden — måske for hundrede 
millioner år siden. Nu løber disse linier lige netop gennem ørkener 
og forbinder derved „havene“. Da det dog stadigvæk blæser på 
Mars, må man antage, at disse tragter eller hulrum snart vil være 
fyldt med ler og sand. 

Da disse ,,kanaler“ periodevis om foråret antager en grøn farve, 
kan man definitivt antage, at det drejer sig om zoner med vegetation. 
Men hvorledes kommer denne vegetation i så regelmæssige rækker? 

Hypotesen om den kunstige oprindelse giver svaret på dette 
spørgsmål. Denne hypotese siger, at de intelligente beboere på Mars 
i kampen mod tørken samlede smelteisvandet og ledede det gennem 
,,kanaler“ til de forudsete steder. Vi kan ikke se vandvejene men 
kun de kultiverede marker og distrikter, som findes langs disse vand¬ 
veje. 

Fremtiden vil vise, om denne hypotese er rigtig. Teorien om kun¬ 
stige vandveje forekommer slet ikke fantastisk for os. Vi véd, at 
vi befinder os på en planet, som ikke kan gøre fordring på at ind¬ 
tage en særstilling blandt himmellegemerne. 

Vor bevidsthed, vor ånd, er et højere trin af materiens udvikling. 
Når der lever intelligente væsener på Jorden, så er det kun logisk at 
formode, at der også på Mars findes et sådant liv, liv med en utvivl¬ 
som lang udviklingsvej. 

